**Contract de achiziție publică de furnizare produse**

**Furnizare sisteme de alarmare și supraveghere, cu montaj inclus, la obiectivele: *Sediu Formație Brad, Sediu Formație Ștei, Canton Saud, Sediu Formație Aleșd, Canton Cărăsău, Sediu Formație Chișineu Criș, baraj Priză CET 1 Oradea, Baraj Tauți, Baraj Cărăsău, Baraj Sântimreu, Baraj Fegernic, Baraj Crestur, Baraj Șauaieu***

Nr. [numărul Contractului] din data [zz/ll/aaaa]

Prezentul Contract de achiziție publică de produse, (denumit în continuare „Contract”), s-a încheiat având în vedere prevederile din Legea nr. 98/2016 privind achizițiile publice (denumită în continuare „Legea nr. 98/2016”), precum și orice alte prevederi legale emise în aplicarea acesteia

încheiat în data de [zz/ll/aaaa],

între:

A.N. "APELE ROMÂNE" - ADMINISTRAŢIA BAZINALĂ DE APĂ CRIŞURI cu sediul in municipiul Oradea, str. Ion Bogdan nr. 35, cod postal 410125, telefon: +40(259) 442 033; +40(259) 443 892 /fax: +40(259) 444 237; +40(259)442 064, CUI 18261602, CIF RO 23782674, cont IBAN RO57TREZ23F700400710130X, deschis la Trezorerie Mun. Oradea, reprezentat legal prin ing. PÁSZTOR Sándor– Director si ec. TONCA Maria – Director economic, în calitate de **Achizitor/Beneficiar/Autoritate contractanta,** pe de o parte

Și

[Contractantul], cu sediul în: [adresa], telefon: [număr telefon], fax: [număr fax], e-mail: [adresă electronică], număr de înmatriculare [număr de înmatriculare], cod de înregistrare fiscală [cod de înregistrare fiscală], cont IBAN nr. [cont bancar], deschis la [Banca-Sucursala] reprezentată prin [numele și prenumele reprezentantului/reprezentanților legal(i) al/ai Contractantului], [funcția(ile) reprezentantului/reprezentanților legal(i) al/ai Contractantului], în calitate de și denumită în continuare **„Contractant/Furnizor”,** pe de altă parte,

denumite, în continuare, împreună, "Părțile" și care, având în vedere că:

* Autoritatea contractanta a aplicat modalitatea de atribuire prin achizitie directa având ca obiect achiziția de [se va completa cu denumirea achiziției], inițiată prin catalogul electronic SEAP a Achizitiei directe nr. [nr. DA.......................................],
* Prin Raportul procedurii de atribuire (Proces-verbal de atribuire) nr. [nr. PV/Raportului procedurii] din data de [zz/ll/an] Autoritatea contractanta a declarat câștigătoare Oferta Contractantului, [se va completa cu denumirea Contractantului]

au convenit încheierea prezentului Contract.

**1.DEFINIŢII**

În prezentul Contract, următorii termeni vor fi interpretați astfel:

1. Autoritate contractanta și Contractant - Părțile contractante, așa cum sunt acestea numite în prezentul Contract;
2. Act Adițional - document prin care se modifică termenii și condițiile prezentului Contract de achizitie publica de produse, în condițiile Legii nr. 98/2016 privind achizițiile publice
3. Caiet de Sarcini – anexa 1 la Contract care include obiectivele, sarcinile specificațiile și caracteristicile Produselor descrise în mod obiectiv, într-o manieră corespunzătoare îndeplinirii necesității Autoritatii contractante, menționând, după caz, metodele și resursele care urmează să fie utilizate de către Contractant și/sau rezultatele care trebuie realizate/prestate și furnizate de către Contractant, inclusiv niveluri de calitate, performanță, protecție a mediului, sănătate publică/sectorială, siguranță și altele asemenea, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Autoritatii contractante;
4. Cazul fortuit – Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.
5. Cesiune - înțelegere scrisă prin care Contractantul transferă unei terțe părți, în condițiile Legii nr. 98/2016, drepturile și/sau obligațiile deținute prin Contract sau parte din acestea;
6. Conflict de interese - orice situație influențând capacitatea Contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Autoritatii contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Contractantului, în condițiile Legii nr. 98/2016, în cazul în care este aplicabil;
7. Contract - prezentul Contract de achiziție publică de produse, cu titlu oneros, asimilat, potrivit Legii, actului administrativ, încheiat în scris, între Autoritatea contractanta și Contractant, care are ca obiect furnizarea de Produse.
8. Contract de Subcontractare - acordul încheiat în scris între Contractant și un terț ce dobândește calitatea de Subcontractant, în condițiile Legii nr. 98/2016, prin care Contractantul subcontractează Subcontractantului partea din Contract în conformitate cu prevederile Contractului;
9. Despăgubire - suma, neprevăzută expres în Contract, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;
10. Dispoziție - document scris(ă) emis(ă) de Autoritatea contractanta în executarea Contractului și cu respectarea prevederilor acestuia, în limitele Legii nr. 98/2016 și a normelor de aplicare a acesteia;
11. Documentele Autoritatii contractante - toate și fiecare dintre documentele necesare în mod direct sau implicit prin natura Produselor care fac obiectul Contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de Autoritatea contractanta și necesare Contractantului în vederea realizării obiectului Contractului;
12. Durata de valabilitate a Contractului - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilita de instanța de judecata a oricărui efect pe care îl produce. Durata Contractului este egală cu durata de furnizare a Produselor, dacă aceasta din urmă este neîntreruptă. Durata Contractului este mai mare decât durata reală de furnizare a Produselor, dacă aceasta din urmă se întrerupe, din orice motiv, caz în care Durata Contractului cuprinde și intervalele de timp în care furnizarea Produselor este suspendată sau prelungită. Durata de furnizare a Produselor nu poate depăși, ca termen, limita termenului la care expiră durata Contractului.
13. Contractul este considerat finalizat atunci când contractantul: a realizat toate activitățile stabilite prin Contract și a prezentat toate Rezultatele, astfel cum este stabilit în Oferta sa și în Contract, a remediat eventualele Neconformități care nu ar fi permis utilizarea Produselor de către Autoritatea contractanta, în vederea obținerii beneficiilor anticipate și îndeplinirii obiectivelor comunicate prin Caietul de Sarcini;
14. Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;
15. Întârziere - orice eșec al Contractantului sau al Autoritatii contractante de a executa orice obligații contractuale în termenul convenit;
16. Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;
17. Lună - luna calendaristică (12 luni/an);
18. Mijloace electronice de comunicare în cadrul Contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul Contractului;
19. Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele furnizării produselor necorespunzătoare scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de Sarcini. Neconformitățile includ atât viciile aparente, cât și viciile ascunse ale Produselor care fac obiectul prezentului Contract;
20. Ofertă - actul juridic prin care Contractantul și-a manifestat voința de a se angaja, din punct de vedere juridic, în acest Contract de achizitie publica de Produse și cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire;
21. Penalitate – suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;
22. Personal - persoanele desemnate de către Contractant sau de către oricare dintre Subcontractanți pentru îndeplinirea Contractului;
23. Prețul Contractului - Prețul plătibil Contractantului de către Autoritatea contractanta, în baza și în conformitate cu prevederile Contractului, a ofertei Contractantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;
24. Prejudiciu – paguba produsă Autoritatii contractante de către Contractant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;
25. Proces-Verbal de Recepție a Produselor - documentul prin care sunt acceptate Produsele furnizate, întocmit de Contractant și semnat de Autoritatea contractanta, prin care acesta din urmă confirmă furnizarea Produselor în mod corespunzător de către Contractant și că acestea au fost acceptate de către Autoritatea contractanta;
26. Recepția - reprezintă operațiunea prin care Autoritatea contractanta își exprimă acceptarea față de produsele furnizate în cadrul contractului de achizitie publica și pe baza căreia efectuează plata;
27. Rezultat/Rezultate - oricare și toate informațiile, documentele, rapoartele colectate și/sau pregătite de Contractant ca urmare a Produselor furnizate astfel cum sunt acestea descrise în Caietul de Sarcini;
28. Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;
29. Standarde profesionale - cerințele profesionale legate de calitatea Produselor care ar fi respectate de către orice Contractant diligent care posedă cunoștințele și experiența necesară și pe care Contractantul este obligat să le respecte în furnizarea tuturor Produselor incluse în prezentul Contract;
30. Subcontractant - înseamna orice operator economic care nu este parte a unui contract de achiziţie publică şi care execută anumite părţi ori elemente ale lucrărilor/serviciilor, răspunzând în faţa contractantului de organizarea şi derularea tuturor etapelor necesare în acest scop. Punerea la dispoziţie a unui utilaj sau furnizarea de materiale/bunuri în cadrul unui contract de achiziţie publică nu este considerată subcontractare în sensul Legii 98/2016.
31. Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autoritatii contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
32. Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

**2. Interpretare**

2.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

2.2 Termenul "zi" ori "zile" sau orice referire la zile reprezinta zile calendaristice, daca nu se specifica in mod diferit.

**3. Obiectul Contractului**

3.1.Obiectul prezentului Contract îl reprezintă **Furnizare sisteme de alarmare și supraveghere, cu montaj inclus, la obiectivele: *Sediu Formație Brad, Sediu Formație Ștei, Canton Saud, Sediu Formație Aleșd, Canton Cărăsău, Sediu Formație Chișineu Criș, baraj Priză CET 1 Oradea, Baraj Tauți, Baraj Cărăsău, Baraj Sântimreu, Baraj Fegernic, Baraj Crestur, Baraj Șauaieu,*** denumite în continuare Produse, pe care Contractantul se obligă să le livreze în conformitate cu prevederile din prezentul Contract, cu dispozițiile legale, aprobările și standardele tehnice, profesionale și de calitate în vigoare.

**4. Prețul Contractului**

4.1. Autoritatea contractanta se obligă să plătească Contractantului Prețul total convenit prin prezentul Contract pentru achizitie publica a Produselor, în sumă de [valoarea în cifre] [moneda], la care se adaugă TVA în valoare de [valoarea în cifre] [moneda], conform prevederilor legale. Prețul contractului este detaliat in Anexa la Formularul de oferta – Centralizator de preturi, care face parte din propunerea financiara, parte componenta a prezentului contract. -daca este cazul

4.2. Prețul Contractului este ferm.

**5. Durata Contractului**

5.1. Durata prezentului Contract începe de la data intrării în vigoare și se finalizează la 31.12.2024 sau, după caz, la data îndeplinirii obligațiilor contractuale în sarcina Părților.

5.2. Contractul intră în vigoare la data semnării acestuia de către ambele părți și iși produce efectele pana la expirarea garantiilor tehnice a tuturor echipamentelor furnizate, respectiv stingerea tuturor obligatiilor scadente potrivit prezentului contract.

5.3. Termenul de livrare a tuturor produselor contractate este 31.08.2024, asumat de contractant, in conformitate cu oferta depusa.

**6. Documentele Contractului**

6.1. Documentele prezentului Contract sunt, dupa caz:

a) Caietul de sarcini, inclusiv, dacă este cazul, clarificările – Anexa nr. 1;

b) Propunerea tehnică, inclusiv, dacă este cazul, clarificările din perioada de evaluare – Anexa nr. 2;

c) Propunerea financiară, inclusiv, dacă este cazul, clarificările din perioada de evaluare – Anexa nr. 3;

d) Acte aditionale, alte documente ale achizitiei directe, daca este cazul.

**7. Ordinea de precedență**

7.1. În cazul oricărei contradicții între documentele prevăzute la pct. 6, prevederile acestora vor fi aplicate în ordinea de precedență stabilită conform succesiunii documentelor enumerate mai sus.

7.2. În cazul în care, pe parcursul îndeplinirii Contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.

**8. Comunicarea între Părți**

8.1. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

8.2. Comunicările între Părți se pot face și prin fax sau e-mail, cu condiția confirmării în scris a primirii comunicării.

**9. Garanția de bună execuție a contractului**

9.1 Autoritatea contractanta nu solicita constituirea garantiei de buna executie.

**10. Începere**

10.1. Contractantul are obligația de a începe furnizarea Produselor în conformitate cu prevederile art. 5.3 din prezentul contract.

**11. Derularea și monitorizarea contractului**

11.1. Raportarea în cadrul Contractului de achiziție publică de Produse

1. Dacă este cazul, Contractantul va prezenta documentele și rapoartele conform celor specificate în Caietul de Sarcini și cu respectarea Graficului de furnizare acceptat de către Autoritatea contractanta.

11.2. Contractantul va întreprinde toate măsurile și acțiunile necesare sau corespunzătoare pentru realizarea cel puțin a performanțelor contractuale astfel cum sunt stabilite în Caietul de Sarcini.

**12. Graficul de livrare**

12.1. Daca este cazul, Părțile se asigură că, la momentul semnării Contractului, Graficul de livrare reprezintă eșalonarea fizică și valorică a livrărilor de Produse din Contract stabilită în corelație cu data efectivă a emiterii ordinului de incepere a livrarilor și conține datele exacte pentru toate Termenele și/sau Punctele de Reper, astfel cum sunt acestea determinate pentru toate activitățile din Contract.

**13. Modificarea Contractului, Clauze de revizuire**

13.1. Pe durata perioadei de valabilitate a Contractului Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de actele normative în vigoare.

13.2. Partea care propune modificarea Contractului are obligația de a transmite celeilalte Părți propunerea de modificare a Contractului cu respectarea clauzelor prevăzute la pct. 8 Comunicarea între Părți cu cel puțin 5 zile înainte de data la care se consideră că modificarea ar trebui să producă efecte.

13.3. Modificarea va produce efecte doar dacă părțile au convenit asupra acestui aspect prin semnarea unui act adițional. Acceptarea modificării poate rezulta și din faptul executării acesteia de către ambele părți.

13.4. Clauzele de modificare a contractului se pot referi, fără a se limita la:

a) Variații ale activităților din contract necesare în scopul îndeplinirii obiectului contractului (diferențele dintre cantitățile estimate inițial (în contract) si cele real prestate, fără modificarea caietului de sarcini);

b) Necesitatea extinderii duratei de furnizare a produselor.

**14. Evaluarea Modificărilor Contractului și a circumstanțelor acestora, dacă este cazul**

14.1. Identificarea circumstanțelor care generează Modificarea Contractului este în sarcina ambelor Părți.

14.2. Modificările Contractului se realizează de Părți, în cadrul Duratei de Execuție a Contractului și cu respectarea prevederilor stipulate la capitolul 8. – Comunicarea între Părți din prezentul Contract

14.3. Fiecare Parte are obligația de a notifica cealaltă Parte, în cazul în care constată existența unor circumstanțe care pot genera Modificarea Contractului, întârzia sau împiedica livrarea Produselor sau care pot genera o suplimentare a prețului Contractului.

14.4. Modificările pot fi dispuse numai de către Achizitor, în conformitate și în limitele Contractului și ale normelor legale aplicabile, în orice moment înaintea emiterii Procesului-Verbal de Recepție.

14.5. Contractul de achiziţie publica va fi modificat/completat, fara organizarea unei noi proceduri de atribuire, prin acordul Partilor, in orice alta situatie care in urma analizei Achizitorului se dovedeste a fi o modificare nesubstantiala la prezentul contract si respecta prevederile art 221 din Legea 98/2016 *art. 221-222 din Legea nr. 98/2016*, coroborate cu prevederile referitoare la modificări contractuale din *HG nr. 395/2016 (art. 164 și 165*)

**15. Subcontractarea, dacă este cazul**

15.1. Contractantul are dreptul de a subcontracta orice parte a prezentului Contract referitoare la serviciile/lucrarile conexe și/sau poate schimba Subcontractantul/Subcontractanții specificat/specificați în Propunerea Tehnică numai cu acordul prealabil, scris, al Autoritatii contractante.

15.2. Contractantul are obligația de a prezenta la încheierea Contractului contractele încheiate cu Subcontractanții desemnați în cadrul Ofertei depuse pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta.

15.3. Contractantul are dreptul de a solicita Autoritatii contractante, în orice moment pe perioada derulării Contractului, numai în baza unor motive justificate, fie înlocuirea/renunțarea la un Subcontractant, fie implicarea de noi Subcontractanți. Contractantul trebuie să solicite, în scris, aprobarea prealabilă a Autoritatii contractante înainte de încheierea unui nou Contract de Subcontractare. Solicitarea în scris în vederea obținerii aprobării Autoritatii contractante privind implicarea de noi Subcontractanți se realizează numai după ce Contractantul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile activităților care urmează a fi subcontractate.

15.4. Orice schimbare a Subcontractantului fără aprobarea prealabilă în scris a Autoritatii contractante sau orice încredințare a unei părți din Contract, de Subcontractant către terțe părți este considerată o încălcare a Contractului, situație care îndreptățește Autoritatea contractanta la rezoluțiune/reziliere a Contractului și obținerea de despăgubiri din partea Contractantului.

**16. Cesiunea**

16.1. În prezentul Contract este permisă cesiunea drepturilor și obligațiilor născute din acest Contract, numai cu acordul prealabil scris al Autoritatii contractante și în condițiile Legii nr. 98/2016.

16.2. Contractantul are obligația de a nu transfera total sau parțial obligațiile sale asumate prin Contract, fără să obțină, în prealabil, acordul scris al Autoritatii contractante.

16.3. Cesiunea nu va exonera Contractantul de nicio responsabilitate privind garanția sau orice alte obligații asumate prin Contract.

16.4. Orice drept sau obligație cesionat de către Contractant fără o autorizare prealabilă din partea Autoritatii contractante nu este executoriu împotriva Autoritatii contractante.

**17. Confidențialitatea informațiilor și protecția datelor cu caracter personal**

17.1. Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

17.2. Prelucrarea datelor cu caracter personal se face cu respectarea Regulamentului european privind protectia datelor cu caracter personal (GDPR).

17.3. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

**18. Obligațiile principale ale Autoritatii contractante**

18.1. Autoritatea contractanta va pune la dispoziția Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului. În măsura în care Autoritatea contractanta nu furnizează datele/informațiile/documentele solicitate de către Contractant, termenele stabilite în sarcina Contractantului pentru furnizarea produselor se prelungesc în mod corespunzător.

18.2. Autoritatea contractanta se obligă să respecte dispozițiile din Caietul de sarcini.

18.3. Autoritatea contractanta va colabora, atât cât este posibil, cu Contractantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.

18.4.Autoritatea contractanta se obligă să recepționeze produsele furnizate și să certifice conformitatea astfel cum este prevăzut în Caietul sarcini.

18.5. Autoritatea contractanta poate notifica Contractantul cu privire la necesitatea revizuirii/respingerea Produselor. Solicitarea de revizuire/respingerea va fi motivată, cu comentarii scrise. Autoritatea contractanta are dreptul de a rezoluționa/rezilia contractul atunci când se respinge produsul livrat, de 2 ori, pe motive de calitate.

**19. Asocierea de operatori economici, dacă este cazul**

19.1. Fiecare asociați este responsabil individual și în solidar față de Autoritatea contractanta, fiind considerat ca având obligații comune și individuale pentru executarea Contractului.

19.2. Membrii asocierii înțeleg și confirmă că liderul stabilit prin acordul de asociere este desemnat de asociere să acționeze în numele său și este autorizată să angajeze asocierea în cadrul Contractului.

19.3. Membrii asocierii înțeleg și confirmă că liderul asocierii este autorizat să primească Dispoziții din partea Autoritatii contractante și să primească plata pentru și în numele persoanelor care constituie asocierea.

**20. Obligațiile principale ale Contractantului**

20.1. Contractantul va furniza Produsele și își va îndeplini obligațiile în condițiile stabilite prin prezentul Contract si prin caietul de sarcini, cu respectarea ofertei în baza căreia i-a fost adjudecat contractul.

20.2. Contractantul va furniza Produsele cu atenție, eficiență și diligență, cu respectarea dispozițiilor legale, aprobările și standardele tehnice, profesionale și de calitate în vigoare.

20.3. Contractantul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.

20.4. În cazul în care Contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din Contract.

20.10. Contractantul se obligă să emită factura aferentă produselor furnizate prin prezentul Contract numai după aprobarea/recepția produselor în condițiile din Caietul de sarcini.

20.5. Contractantul este pe deplin responsabil pentru furnizarea produselor în condițiile Caietului de sarcini, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.

20.6. (1) Contractantul trebuie sa indeplineasca toate obligatiile sale cu privire la garantia acordata produselor sub sanctiunea aplicarii penalitatilor contractuale.

(2) Furnizorul are obligaţia de a garanta că produsele furnizate prin contract sunt noi, nefolosite. De asemenea, furnizorul are obligaţia de a garanta că toate produsele furnizate prin contract nu vor avea niciun defect ca urmare a proiectului, materialelor sau manoperei sau oricărei alte acţiuni sau omisiuni a furnizorului şi că acestea vor funcţiona la parametrii solicitaţi, în condiţii normale de funcţionare.

(3) Perioada de garanţie acordată produselor de către furnizor este cea declarată în propunerea tehnică respectiv: .............................. .

Perioada de garanţie a produselor începe cu data recepţiei efectuate după livrarea acestora la destinaţia finală

(4) Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

(5 ) La primirea unei astfel de notificări, furnizorul are obligaţia de a înlocui produsul în perioada convenită, fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte beneficiază de o nouă perioadă de garanţie care decurge de la data înlocuirii produsului.

(6) In cazul unor defecte apreciate de Achizitor ca fiind minore, la solicitarea acestuia, furnizorul are obligatia remedierii produsului pe cheltuiala sa si fara plata din partea Achizitorului, in termen de 15 zile de la data când Achizitorul a solicitat repararea bunului. Dacă reparaţia este imposibilă sau dacă durata acesteia depăşeşte acest termen, furnizorul este obligat să înlocuiască bunul vândut

(7) În cazul produselor reparate, garanțiile legale și comerciale se prelungesc cu o perioadă egală cu timpul scurs din momentul în care Achizitorul i-a notificat Furnizorului defectul sau i-a predat produsul, până în momentul în care produsul a fost reparat, iar Achizitorul a fost înștiințat cu privire la acest lucru sau până în momentul în care produsul i-a fost livrat.

20.7. Contractantul va asigura livrarea tuturor produselor ofertate. Documentațiile pe care Contractantul trebuie să le livreze Autorității/entității contractante în cadrul contractului sunt, dupa caz :

- instrucțiunile de utilizare traduse în limba română, dacă este cazul;

- certificatele de garanție;

- declarațiile de conformitate;

- certificat de calitate eliberat de producător; certificat de origine acolo unde este cazul;

- aviz de însoțire a mărfii;

- alte documente.

**21. Conflictul de interese**

21.1. Contractantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Autoritatii contractante, fără întârziere.

21.3. Contractantul are obligația de a respecta prevederile legale în domeniul achizițiilor publice cu privire la evitarea conflictului de interese.

**22. Conduita Contractantului**

22.1. Contractantul/Personalul Contractantului/Subcontractanții va/vor acționa întotdeauna loial și imparțial și ca un consilier de încredere pentru Autoritatea contractanta, conform regulilor și/sau codului de conduită al domeniului său de activitate precum și cu discreția necesară.

22.2. În cazul în care Contractantul sau oricare dintre Subcontractanții săi se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Autoritatea contractanta poate decide încetarea Contractului.

22.3. Contractantul și Personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.

**23. Obligații privind daunele și penalitățile de întârziere**

23.1. Contractantul se obligă să despăgubească Autoritatea contractanta în limita prejudiciului creat, împotriva oricăror:

a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate, și/sau

b) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

23.2. Contractantul va despăgubi Autoritatea contractanta în măsura în care sunt îndeplinite cumulativ următoarele condiții:

a) despăgubirile să se refere exclusiv la daunele suferite de către Autoritatea contractanta ca urmare a culpei Contractantului;

b) Autoritatea contractanta a notificat Contractantul despre primirea unei notificări/cereri cu privire la incidența oricăreia dintre situațiile prevăzute mai sus;

c) valoarea despăgubirilor a fost stabilită prin titluri executorii emise conform prevederilor legale/hotărâri judecătorești definitive, după caz.

23.3. În cazul în care din vina sa exclusivă, Achizitorul nu onorează facturile în perioada convenita, atunci acesta are obligaţia de a plăti o dobanda penalizatoare egala cu 0,04% pentru fiecare zi de intarziere pana la indeplinirea efectiva a obligatiilor, dobanda aplicata la valoarea fara tva a platilor neefectuate. Creanta constand in produsele livrate produce dobanzi penalizatoare in cazul in care sunt indeplinite cumulativ urmatoarele conditii:

a) creditorul inclusiv subcontractantii acestuia, si-au indeplinit obligatiile contractuale

b) creditorul nu a primit suma datorata la scadenta, cu exceptia cazului in care debitorului nu ii este imputabila intarzierea. Valoarea penalitatilor nu poate depasi cuantumul sumei la care sunt aplicate.

23.4. Achizitorul poate impune plata de dobanzi penalizatoare în cazul în care Furnizorul nu și-a îndeplinit obligațiile contractuale, inclusiv, în ceea ce privește TERMENUL DE LIVRARE ASUMAT prin oferta si nivelul de calitate cerut, în conformitate cu Caietul de Sarcini. În cazul în care, din vina sa exclusivă, Furnizorul nu reuşeşte să-şi îndeplinească obligaţiile asumate prin contract, atunci, fără a se aduce prejudiciu răspunderii efective sau potențiale a furnizorul sau dreptului Achizitorului de a rezilia Contractul, Achizitorul este îndreptăţit la a aplica o dobanda penalizatoare egala cu 0,04% pentru fiecare zi de intarziere pana la indeplinirea efectiva a obligatiilor, dobanda aplicata la valoarea contractului fara TVA diminuata cu contravaloarea fara tva a livrarilor care au fost realizate. Valoarea penalitatilor nu poate depasi cuantumul sumei la care sunt aplicate.

23.5. În situaţia în care Furnizorul nu îşi îndeplineşte la termen sau corespunzător obligaţiile contractuale, desi a fost notificat in acest sens de achizitor, se consideră că aceasta reprezinta o incalcare grava a obligatiilor principale in sensul art 167 alin 1 litera g din Legea 98/2016 si va duce la aplicarea de daune interese moratorii conform art 12.1, incetarea anticipata si de drept a prezentului contract si la emiterea unui document constatator conform art 167 alin 1 litera g din Legea 98/2016 si a art 166 din HG 395/2016. În măsura în care Autoritatea/entitatea contractantă nu efectuează plata în termenul stabilit la pct. 27.2, Contractantul are dreptul de a rezoluționa/rezilia contractul, fără a-i fi afectate drepturile la sumele cuvenite pentru furnizarea produselor și la plata unor daune interese.

**24. Obligații privind securitatea muncii care trebuie respectate de către Contractant**

24.1. Contractantul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.

**25. Drepturi de proprietate intelectuală (daca este cazul)**

25.1. Orice Rezultat/Rezultate elaborat(e) și/sau prelucrat(e) de către Contractant în executarea Contractului vor deveni proprietatea exclusivă a Autoritatii contractante, la momentul efectuării plății sumelor datorate Contractantului conform prevederilor prezentului Contract.

25.2. Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Autoritatii contractante, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

**26. Obligații în legătură cu calitatea Produselor**

26.1. Contractantul garantează Autoritatii contractante că acesta operează un sistem de management al calității pentru Produsele furnizate în cadrul Contractului și că va aplica acest sistem, pe toată perioada derulării Contractului. Contractantul va corecta, pe cheltuiala sa, orice Neconformitate, astfel încât să demonstreze, în orice moment, Autoritatii contractante, că remedierea acestor Neconformități, se realizează conform Planului de management al calității.

**27. Facturare și plăți în cadrul Contractului**

27.1. Plățile care urmează a fi realizate în cadrul contractului se vor face numai după emiterea facturii ca urmare a aprobării de către Autoritatea contractanta a produselor aferente activităților efectuate de Contractant, în condițiile Caietului de sarcini.

27.2. (1) Plata contravalorii Produselor furnizate se face, prin virament bancar, în baza facturii, emisă de către Contractant pentru suma la care este îndreptățit conform prevederilor contractuale, direct în contul Contractantului indicat pe factură.

(2) Contractantul va emite factura fiscala pentru produsul livrat catre Autoritatea Contractanta -ABA Crisuri Oradea. Factura va avea menționat numărul contractului, datele de emitere și de scadența ale facturii respective.

(3) Contractantul are obligatia de a transmite si factura electronica prin sistemul national E-factura, conform preverilor Legii 139/2022, in termen de doua zile lucratoare de la emiterea facturii fiscale.

(4) Achizitorul are obligatia de a efectua plati catre executant in termen de 30 zile de la emiterea facturii fiscale, dupa incheierea fara obiectiuni a procesului verbal de receptie cantitativa si calitativa. Platile se vor efectua pe baza facturilor aferente produselor furnizate.

27.3. Facturile furnizate vor fi emise și completate în conformitate cu legislația română în vigoare, respectiv articolul 319 din Codul Fiscal.

27.4. Dacă factura are elemente greșite și/sau greșeli de calcul identificate de Autoritatea contractanta, și sunt necesare revizuiri, clarificări suplimentare sau alte documente suport din partea Contractantului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

27.5. Contractantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora. Sumele încasate în plus, cât și foloasele necuvenite aferente acestora (pe perioada de la încasare până la constatarea lor), vor fi stabilite în urma verificărilor executate de către Organele de Control Intern ale contractantului sau alte Organisme de control abilitate de lege.

**28. Suspendarea Contractului**

28.1. În situații temeinic justificate, părțile pot conveni suspendarea executării Contractului.

28.2. În cazul în care se constată că procedura de atribuire a Contractului de Produse sau executarea Contractului este viciată de erori esențiale, nereguli sau de fraudă, Părțile au dreptul să suspende executarea Contractului.

28.3. În cazul suspendării/sistării temporare a furnizării Produselor, durata Contractului se va prelungi automat cu perioada suspendării/sistării.

**29. Forța majoră**

29.1. Forța majoră și cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile art. 1.351 din Codul civil.

29.2. Forța majoră și cazul fortuit trebuie dovedite.

29.3. Partea care invocă forța majoră sau cazul fortuit are obligația să o aducă la cunoștință celeilalte părți, în scris, de îndată ce s-a produs evenimentul.

29.4. Partea care a invocat forța majoră sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.

29.5. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

29.6. Dacă forța majoră acționează sau se estimează că va acționa o perioadă mai mare de 90 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

**30. Încetarea Contractului**

30.1. Prezentul Contract încetează de drept prin ajungere la termen sau la momentul la care toate obligațiile stabilite în sarcina părților au fost executate.

30.2. Autoritatea contractanta își rezervă dreptul de a rezoluționa/rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:

1. Contractantul nu se conformează, în perioada de timp, conform notificării emise de către Autoritatea contractanta, prin care i se solicită remedierea Neconformității sau executarea obligațiilor care decurg din prezentul Contract;
2. Contractantul subcontractează părți din Contract fără a avea acordul scris al Autoritatii contractante;
3. Contractantul cesionează drepturile și obligațiile sale fără acordul scris al Autoritatii contractante;
4. Are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;
5. Devin incidente oricare alte incapacități legale care să împiedice executarea Contractului;
6. Contractantul eșuează în a furniza/menține/prelungi/reîntregi/completa garanțiile ori asigurările solicitate prin Contract;
7. în cazul în care, printr-un act normativ, se modifică interesul public al Autoritatii contractante în legătură cu care se furnizează Produselor care fac obiectul Contractului;
8. la momentul atribuirii Contractului, Contractantul se afla în una dintre situațiile care ar fi determinat excluderea sa din procedura de atribuire;
9. în situația în care Contractul nu ar fi trebuit să fie atribuit Contractantului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;
10. În cazul în care împotriva Contractantului se deschide procedura falimentului;
11. Contractantul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autoritatii contractante;
12. Valorificarea de către Autoritatea contractanta a rezultatelor prezentului contract este grav compromisă ca urmare a întârzierii prestațiilor din vina Contractantului.
13. Lipsa fondurilor bugetare.

30.3. Contractantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:

-Autoritatea contractanta a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

-Autoritatea contractanta nu își îndeplinește obligațiile de plată a produselor prestate de Contractant, în condițiile stabilite prin prezentul Contract.

30.4. Rezoluțiunea/Rezilierea Contractului în condițiile pct. 30.2 și pct. 30.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.

30.5. În situația rezoluțiunii/rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Autoritatii contractante daune-interese cu titlu de clauză penală în cuantum egal cu valoarea obligațiilor contractuale neexecutate.

30.6. Autoritatea contractanta își rezervă dreptul de a denunța unilateral contractul de furnizare produse, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării Contractantului cu cel puțin 3 zile înainte de momentul denunțării.

30.7. Contractul poate inceta prin acordul partilor.

**31. Insolvență și faliment**

31.1. În cazul deschiderii unei proceduri generale de insolvență împotriva Contractantului, acesta are obligația de a notifica Autoritatea contractanta în termen de 3 (trei) zile de la deschiderea procedurii.

31.2. Contractantul, are obligația de a prezenta Autoritatii contractante, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra Contractului și asupra livrărilor și de a propune măsuri, acționând ca un Contractant diligent.

31.3. În cazul deschiderii unei proceduri generale de insolvență împotriva unui Subcontractant, unui terț susținător sau, dacă este cazul, în situația menționată la capitolul 19. – Asocierea de operatori economici din prezentul Contract, Contractantul are aceleași obligații stabilite la clauzele 31.1 și 31.2 din prezentul Contract.

31.4. În cazul în care Contractantul intră în stare de faliment, în proces de lichidare sau se află într-o situație care produce efecte similare, Contractantul este obligat să acționeze în același fel cum este stipulat la clauzele 31.1, 31.2 și 31.3 din prezentul Contract.

31.5. Nicio astfel de măsură propusă conform celor stipulate la clauzele 31.2, 31.3 și 31.4 din prezentul Contract, nu poate fi aplicată, dacă nu este acceptată, în scris, de Autoritatea contractanta.

**32. Limba Contractului**

32.1. Limba prezentului Contract și a tuturor comunicărilor scrise va fi limba oficială a Statului Român, respectiv limba română.

**33. Legea aplicabilă**

33.1. Legea aplicabilă prezentului Contract, este legea română, Contractul urmând a fi interpretat potrivit acestei legi.

**34. Soluționarea eventualelor divergențe și a litigiilor**

34.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.

34.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

34.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen de 15 zile la solicitare, oricare din Părți are dreptul de a se adresa instanțelor de judecată competente de la sediul Achizitorului.

Drept pentru care, Părțile au încheiat prezentul Contract azi, [data încheierii Contractului], în Oradea, în 2 (doua) exemplare originale, câte unul pentru fiecare parte.

|  |  |
| --- | --- |
| Pentru Autoritatea contractanta | Pentru Contractant |
| [Autoritatea contractanta] | [Contractantul] |
| [numele și prenumele reprezentantului legal al Autoritatii contractante] | [numele și prenumele reprezentantului legal al Contractantului] |
| [funcția reprezentantului legal al Autoritatii contractante] | [funcția reprezentantului legal al Contractantului] |
| [semnătura reprezentantului legal al Autoritatii contractante] | [semnătura reprezentantului legal al Contractantului] |
| Data: [zz/ll/aaaa] | Data: [zz/ll/aaaa] |